De Grümpel entspringt sidli vo da Gmoa Tschirn auf oana Hech vo ca. 606 Meta. Da Boch fliaßt znächst sidwärts duach a Woidgebiet. Beim kloana Teich Eisnquej mindt da Tiefenboch vo links in de Grümpel. Östli vo Wilhelmsthal-Effelter  duachfliaßt se a tiaf eihgschnittans Toi. Bei Steinwiesen-Birnbaum werd se vo links vo Doafboch gspeist und bei Wilhelmsthal-Lahm mindt vo links da Gottlersboch in de Grümpel. Kuaz danoch (ca. 40 m) fliaßt ihr rechts da Kugelboch und noch etwa 200 m da Steinboch zua. Sidli vo Wilhelmsthal-Hesselbach werd vo da linkn Seite ihr Wossa duachn Sperlesboch vasteakt. Zletzt fliaßn ihr no vo links da Glasboch und da Schindelboch zua. Bei Wilhelmsthal vaeinigt se sich mid da Kremnitz zua Kronach (Mindungshech ca. 356 m).